CELEX: 32011R0826
Language: sl
Date: 2011-08-12 00:00:00
Title: Izvedbena uredba Komisije (EU) št. 826/2011 z dne 12. avgusta 2011 o uvrstitvi določenega blaga v kombinirano nomenklaturo

18.8.2011   
            
            
               SL
            
            
               Uradni list Evropske unije
            
            
               L 211/7
            
         IZVEDBENA UREDBA KOMISIJE (EU) št. 826/2011
   z dne 12. avgusta 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 12. avgusta 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Tablete različnih barv in živalskih oblik, s povprečno maso približno 950 mg na tableto, pripravljene za prodajo na drobno; vsaka tableta vsebuje (mas. %):
                  
                              —
                           
                           
                              saharozo: 61
                           
                        
                              —
                           
                           
                              škrob: 2,4
                           
                        Ena tableta vsebuje tudi:
                  
                              —
                           
                           
                              vitamin A (50 % kot retinol acetat: 375 μg in 50 % kot beta karoten: 2 252 μg)
                           
                        
                              —
                           
                           
                              vitamin B1: 1,05 mg
                           
                        
                              —
                           
                           
                              vitamin B2: 1,2 mg
                           
                        
                              —
                           
                           
                              vitamin B3: 13,5 mg
                           
                        
                              —
                           
                           
                              vitamin B6: 1,05 mg
                           
                        
                              —
                           
                           
                              vitamin B9: 300 μg
                           
                        
                              —
                           
                           
                              vitamin B12: 4,5 μg
                           
                        
                              —
                           
                           
                              vitamin C: 60 mg
                           
                        
                              —
                           
                           
                              vitamin D: 10 μg
                           
                        
                              —
                           
                           
                              vitamin E: 10 mg
                           
                        Poleg tega so prisotne še naslednje snovi: stearinska kislina, maleinska kislina, magnezijev stearat, natrijev bisulfit, gluten, olje iz bombažnega semena, silicijev dioksid, citronska kislina, želatina, kalcijev karbonat, mono- in digliceridi, naravne in umetne dišave ter prehranska barvila.
                  Priporočen dnevni odmerek, naveden na etiketi, je ena tableta na dan.
                  V skladu z navedbo na etiketi je proizvod namenjen prehrani ljudi.
               
               
                  2106 90 98
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 1 k 29. poglavju, dodatna opomba 1 k 30. poglavju ter besedilo oznak KN 2106, 2106 90 in 2106 90 98.
                  Zaradi svoje sestave proizvod nima značilnosti sladkornih proizvodov iz tarifne številke 1704 (gl. tudi Pojasnjevalne opombe harmoniziranega sistema k 17. poglavju, Splošno, točka b).
                  Zaradi prisotnosti snovi, ki niso zajete z opombo 1(a), (b), (c), (f) ali (g) k 29. poglavju, se proizvod izključi iz navedenega poglavja.
                  Proizvod ne izpolnjuje zahtev dodatne opombe 1 k 30. poglavju, saj ni nobenih navedb o uporabi pri posameznih boleznih, zdravstvenih težavah ali simptomih in ga zato ni mogoče uvrstiti pod tarifno številko 3004.
                  Glede na lastnosti se proizvod uvrsti kot živilo pod tarifno številko 2106.